Чингис хаан олон улсын нисэх буудал

Чингис хаан олон улсын нисэх буудал (Англи: Chinggis Khaan International Airport) нь Улаанбаатар хотоос 52 км зайд Төв аймгийн Сэргэлэн сумын нутагт баригдаж, 2021 оны 7-р сарын 4-нд нээлтээ хийсэн нисэх буудал. Буудал байгуулалтын эхний түвшний санхүүжилт 540 сая ам.дол.-ыг Японоос 40 жилийн хөнгөлттэй зээлээр хийсэн. Бүтээн байгуулалтын явцад Улаанбаатар дахь олон улсын шинэ нисэх буудал (Англи: New Ulaanbaatar International Airport буюу NUBIA) буюу Хөшигийн хөндийн нисэх буудал гэж нэрлэгдэж байсан. Зохион байгуулалт Тус нисэх буудал нь 2 талаасаа зэрэг онгоц хөөрч буудаг байх салхины болон геологийн тооцоололттойгоор байгуулагджээ. Буудлыг цаашдаа олон сая зорчигчдод үйлчлэх зориулалттайгаар тооцоолж анхны түвшний бүтэцийг нь байгуулсан. Зурвасын хэмжээ - 3 600 м Автомашины зогсоол - 825 Терминалын талбай - 37 000 м/кв Цамхгийн өндөр - 41 м Байгууламжууд Нисэх буудал нийт 104,200 м2 талбайг эзэлдэг. 3,600 метр (11,800 фут) урт, 45 метр (148 фут) өргөнтэй нэг хөөрч буух зурвастай. Мөн 3,339 метр (10,955 фут) (23 метр (75 фут) өргөн) зэрэгцээ зам, хоёр хурдан зам, гурван гарцтай замтай. Терминал Нисэх буудлын зорчигч тээврийн терминалууд нь 25,300 хавтгай дөрвөлжин метр (272,000 фут2) талбайтай бөгөөд ирэх хэсэг нь нэг давхарт, явах хэсэг нь хоёрдугаар давхарт байрладаг. Ачаа тээвэр Ачаа тээврийн терминал нь 3,750 хавтгай дөрвөлжин метр (40,400 фут2) талбайтай нисэх буудал нь жилд 11,900 тонн ачаа тээвэрлэх хүчин чадалтай. Мөн аюултай, өндөр үнэ цэнэтэй, хөргөгчинд хадгалсан бараа импортлох/экспортлох тусдаа байгууламжтай. Авиа компани ба чиглэлүүд Өргөтгөл Энэ нисэх буудлыг анхнаас нь өргөтгөх тооцоотой байгуулсан бөгөөд 2025 оны байдлаар зарим дэд бүтэц нь буудлыг зайлшгүй өргөтгөх шаардлагыг бий болгов. 2025 ба 2026 онд Монгол Улсын Зам, тээврийн яам ба Япон Улсын Засгийн газар хэд хэдэн удаа уулзан Япон Улсын Засгийн газраас Монгол Улсад олгож буй иенийн хөнгөлөлттэй зээлийн хүрээнд хэрэгжих “Чингис Хаан” олон улсын нисэх буудлын өргөтгөл, хүчин чадлыг нэмэгдүүлэх төслийн явц, бэлтгэл ажлын талаар ярилцлаа. Өргөтгөлийн хүрээнд “Чингис хаан” нисэх буудлын дэд бүтэц, өргөтгөл, нисэх буудлын менежмент, аюулгүй ажиллагаа, хүний нөөцийн чадавхыг бэхжүүлэх салбарууд хамаарна. Статистик Нийтийн тээвэр 2025 оны байдлаар Улаанбаатар хот болон тус нисэх буудал хооронд нийтийн тээврийн автобус (Э:1 чиглэл) суурин төлөөлөгчтэй такси компаниуд болон унааны онлайн захиалгын платформууд үйлчилж байна. Зураг Эшлэл Гадаад холбоос Албан ёсны вэбсайт Нисэх буудлын операторын албан ёсны вэбсайт Хөшигийн хөндийн нисэх онгоцны буудал төрийн ТӨХХК